CELEX: 32014R0441
Language: sk
Date: 2014-04-30 00:00:00
Title: Vykonávacie nariadenie Komisie (EÚ) č. 441/2014 z 30. apríla 2014, ktorým sa mení nariadenie (ES) č. 29/2009, ktorým sa ustanovujú požiadavky na služby dátového spojenia pre spoločný európsky vzdušný priestor (Text s významom pre EHP)

1.5.2014   
            
            
               SK
            
            
               Úradný vestník Európskej únie
            
            
               L 130/37
            
         VYKONÁVACIE NARIADENIE KOMISIE (EÚ) č. 441/2014
   z 30. apríla 2014,
   ktorým sa mení nariadenie (ES) č. 29/2009, ktorým sa ustanovujú požiadavky na služby dátového spojenia pre spoločný európsky vzdušný priestor
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 552/2004 z 10. marca 2004 o interoperabilite siete manažmentu letovej prevádzky v Európe (nariadenie o interoperabilite) (1), a najmä na jeho článok 3 ods. 5,
   so zreteľom na nariadenie Európskeho parlamentu a Rady (ES) č. 549/2004 z 10. marca 2004, ktorým sa stanovuje rámec na vytvorenie jednotného európskeho neba (rámcové nariadenie) (2), a najmä na jeho článok 8 ods. 1,
   keďže:
   
               (1)
            
            
               V nariadení Komisie (ES) č. 29/2009 (3) sa stanovujú požiadavky na koordinované zavádzanie služieb dátového spojenia pre dátovú komunikáciu zem-vzduch medzi dvoma bodmi.
            
         
               (2)
            
            
               V časti B prílohy I k nariadeniu (ES) č. 29/2009 sa vymedzuje vzdušný priestor nad FL 285, v ktorom sa dané nariadenie uplatňuje od 5. februára 2015.
            
         
               (3)
            
            
               Chorvátsko pristúpilo k Európskej únii 1. júla 2013. Chorvátsky vzdušný priestor by sa teda mal náležite doplniť do vzdušného priestoru, v ktorom sa uplatňuje nariadenie (ES) č. 29/2009.
            
         
               (4)
            
            
               V prípade Chorvátska by sa však malo oproti 5. februáru 2015, čo je dátum uplatňovania v ostatných členských štátoch v rámci časti B prílohy I k nariadeniu (ES) č. 29/2009, poskytnúť jednoročné prechodné obdobie vo forme odkladu uplatňovania tohto nariadenia, aby sa regulované subjekty vrátane prevádzkovateľov a poskytovateľov letových prevádzkových služieb (ATS) mohli pripraviť na uplatňovanie nových pravidiel.
            
         
               (5)
            
            
               Nariadenie (ES) č. 29/2009 by sa preto malo zodpovedajúcim spôsobom zmeniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Výboru pre jednotné nebo,
            
         PRIJALA TOTO NARIADENIE:
   Článok 1
   V časti B prílohy I k nariadeniu (ES) č. 29/2009 sa za riadok „— Warszawa FIR,“ vkladá nový riadok „— Zagreb FIR,“.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 5. februára 2016.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. apríla 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 96, 31.3.2004, s. 26.
   
      (2)  Ú. v. EÚ L 96, 31.3.2004, s. 1.
   
      (3)  Nariadenie Komisie (ES) č. 29/2009 zo 16. januára 2009, ktorým sa ustanovujú požiadavky na služby dátového spojenia pre spoločný európsky vzdušný priestor (Ú. v. EÚ L 13, 17.1.2009, s. 3).